**NOTĂ DE FUNDAMENTARE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Secţiunea 1***  ***Titlul proiectului de act normativ***  Ordonanță de urgenţă  pentru modificarea și completarea unor acte normative | | | | | | | | | |
| Secţiunea a 2-a  Motivul emiterii actului normativ  Promovarea actului normativ este determinată de următoarele aspecte:  - necesitatea revizuirii mecanismului de calcul si de plată a taxei pe activele bancare aprobată prin Ordonanța de urgență a Guvernului nr. 114/2018; modificările propuse au în vedere obiectivele Guvernului de creștere a intermedierii financiare, prin creșterea creditării companiilor nefinanciare de către sectorul bancar, de scădere a costului creditării populației și de încurajare a economisirii prin acordarea de dobânzi mai atractive.  - clarificări tehnice și de reglementare a prevederilor OUG nr. 114/2018 din domeniul energiei, și unor măsuri cu efect economic și social care au ca scop:  1. accelerarea promovării investițiilor în sectorul energiei electrice;  2. dezvoltarea rețelelor de distribuție a gazelor naturale prin introducerea posibilității de a se realiza acest lucru și din fonduri publice de către UAT-uri sau asocieri ale acestora;  3. asigurarea suportabilității costurilor legate de încălzirea populației;  4. asigurarea viabilității economice a producătorilor de energie electrică pe bază de cărbune;  5. asigurarea viabilității economice a producătorilor de energie electrică și termică în cogenerare.  - În vederea reducerii impactului negativ asupra stabilității financiare a administratorilor de fonduri de pensii, se impune suspendarea aplicării reglementărilor privind cerințele de capital ale administratorilor fondurilor de pensii.  - necesitatea înlocuirii indicelui de referintă utilizat la stabilirea ratelor de dobândă pentru creditele contractate în lei cu dobândă variabilă, prevăzut în Ordonanța de urgență a Guvernului nr. 50/2010 privind contractele de credit pentru consumatori și Ordonanța de urgență a Guvernului nr. 52/2016 privind contractele de credit oferite consumatorilor pentru bunuri imobile, precum şi pentru modificarea şi completarea Ordonanţei de urgenţă a Guvernului nr. 50/2010 privind contractele de credit pentru consumatori.  - regimul de sanctiuni introdus prin OUG 114/2018 prin completarea Legii nr. 159/2016 privind regimul infrastructurii fizice a reţelelor de comunicaţii electronice care are un caracter special fata de regimul general aplicabil disciplinei in cosntructii, in contextul unui proces in curs de optimizare a cadrului normativ care sa permita simplificarea proceduriloe de  obținerii autorizațiilor de construire de către furnizorii de comunicații electronice, a generat  un efect de inhibare  a investitiiilor in  dezvoltarea de rețele de comunicații  de generație viitoare, fapt  pentru   care se impune de urgenta suspendarea pentru o perioadă scurtă de timp  (pana la 1 septembrie 2019) a aplicării regimului de sancționare, termen pana la care vor fi finalizate interventiile legislative necesare. | | | | | | | | | |
| 1. Descrierea situaţiei actuale | 1. Referitor la taxa pe activele financiare  Potrivit art. 86 alin.(1) din Ordonanța de urgență a Guvernului nr. 114/2018, instituţiile bancare sunt obligate la plata taxei pe active financiare, în situaţia în care media trimestrială ROBOR depăşeşte pragul de referinţă de 2%.  Cotele taxei pe active se diferenţiază în funcţie de amploarea depăşirii pragului de referinţă, astfel:  a) dacă media trimestrială a ratelor ROBOR este până la 0,5 puncte procentuale, inclusiv, peste pragul de referinţă, cota este de 0,1%;  b) dacă media trimestrială a ratelor ROBOR este între 0,51 - 1 punct procentual, inclusiv, peste pragul de referinţă, cota este de 0,2%;  c) dacă media trimestrială a ratelor ROBOR este între 1,01 - 1,5 puncte procentuale, inclusiv, peste pragul de referinţă, cota este de 0,3%;  d) dacă media trimestrială a ratelor ROBOR este între 1,51 - 2,0 puncte procentuale, inclusiv, peste pragul de referinţă, cota este de 0,4%;  e) dacă media trimestrială ROBOR este cu peste 2 puncte procentuale peste pragul de referinţă, cota taxei pe active este de 0,5%.    Taxa pe active se calculează, declară și se plătește trimestrial, până la data de 25 inclusiv a lunii următoare trimestrului pentru care se datorează taxa pe active, iar primul termen de plată este 25 aprilie 2019.  2. Referitor la masurile din domeniul energiei  În prezent la Articolul 61 din Ordonanța de urgență a Guvernului nr. 114/2018 contine urmatoarele prevederi:  La articolul 22, alineatul (1^1), are următorul cuprins:  "(1^1) Pentru perioada 1 martie 2019 - 28 februarie 2022, pentru clienţii casnici furnizarea de energie electrică se realizează în condiţii reglementate, de către ANRE."  La articolul 76, alin. (4) are următorul cuprins:  „ (4) Prețurile de vânzare ale producătorilor pentru clienții casnici se stabilesc pe baza metodologiilor aprobate de ANRE la începutul fiecărui an.”  Articolul 104, alin (7) are urmatorul cuprins:  (7) După adjudecarea concesiunii, în vederea desfăşurării activităţii, concesionarul solicită autorizaţiile/licenţele specifice prevăzute de legislaţia în vigoare. Acesta are obligaţia să asigure şi furnizarea gazelor naturale în regim reglementat la clienţii casnici care nu şi-au exercitat dreptul de eligibilitate până la data eliminării preţurilor reglementate, scop pentru care are obligaţia să deţină şi licenţa pentru activitatea de furnizare de gaze naturale; pentru operatorul economic care, potrivit prevederilor legale, are obligaţia de a realiza separarea legală a activităţilor de distribuţie şi furnizare, operatorul economic afiliat acestuia deţine licenţa pentru activitatea de furnizare de gaze naturale şi are obligaţia să asigure furnizarea gazelor naturale în regim reglementat la clienţii casnici care nu şi-au exercitat dreptul de eligibilitate până la data eliminării preţurilor reglementate."  Articolul 105 are urmatorul cuprins:  „ Concesionarul serviciului public de distribuţie a gazelor naturale trebuie să asigure urmărirea executării lucrărilor prevăzute în contractul de concesiune, prin personal propriu, autorizat conform reglementărilor ANRE, precum şi prin personal contractual, autorizat conform legislaţiei în vigoare” .  La articolul 124, alin. (11) are următorul cuprins:  „(11) În perioada 1 aprilie 2019-28 februarie 2022, producătorii, inclusiv filialele acestora și/sau afiliații aparținând aceluiași grup de interes economic care desfășoară atât activități de extracție, cât și activități de vânzare a gazelor naturale extrase de pe teritoriul României au obligația să vândă cu prețul de 68 lei/MWh cantitățile de gaze naturale rezultate din activitatea de producție internă curentă către furnizori și clienți finali eligibili. În această perioadă, producătorul are obligația să vândă cu prioritate către furnizori, în condiții reglementate de ANRE, pentru asigurarea întregului necesar de consum al clienților casnici, din producția curentă și/sau din depozitele de înmagazinare.”.”  La articolul 179, alin. (2), lit. b are următorul  b) furnizarea gazelor naturale la preţ reglementat şi în baza contractelor-cadru până la 30 iunie 2021 pentru clienţii casnici;  La articolul 181, alin. (9), are următorul cuprins:  „(9) Prin derogare de la prevederile alin. (1)-(8), pentru perioada 01.04.2019-28.02.2022, în conformitate cu reglementările proprii, ANRE va stabili o structură specifică de amestec import/intern pentru cantitatea de gaze naturale destinată asigurării consumului clienților finali noncasnici.”  În prezent Articolul.78 din Ordonanța de urgență a Guvernului nr. 114/2018 contine urmatoarele prevederi:  Articolul 2, alin (3) are următorul cuprins:  „(3) Nivelul tarifelor și contribuțiilor prevăzute la alin. (2) se stabilește anual prin ordin al președintelui ANRE, cu excepția contribuției bănești percepute de la titularii de licențe în domeniul energiei electrice, al energiei electrice și termice în cogenerare, al gazelor naturale, și se publică în Monitorul Oficial al României, Partea I.”  Articolul 2, alin (31) are cu următorul cuprins:  „(31) Contribuția bănească percepută de la titularii de licențe în domeniul energiei electrice, al energiei electrice și termice în cogenerare pentru componenta energia electrică, al gazelor naturale este egală cu 2% din cifra de afaceri realizată de aceștia din activitățile ce fac obiectul licențelor acordate de ANRE, cifră de afaceri calculată conform reglementărilor ANRE aprobate prin ordin al președintelui ANRE cu avizul Comisiei Naționale de Strategie și Prognoză.”  Caracterul de urgență al prevederilor ce vizează acest domeniu rezidă atât în faptul că operatorii economici respectivi trebuie să aibă timpul necesar în vederea ajustării bugetelor de investiții și a planurilor de dezvoltare, cât și în necesitatea îmbunătățirii stării rețelelor din domeniul energetic. De asemenea, este necesară și accelerarea investițiilor în capacitățile de producere a energiei electrice pentru surmontarea unor potențiale sincope în sector și pentru a se evita importurile masive de energie electrică în lipsa dezvoltării capacităților de producere a energiei electrice.  Caracterul de urgență rezidă în necesitatea accelerării procesului de dezvoltare a rețelelor de distribuție a gazelor naturale cu impact direct în sensul îmbunătățirii nivelului de trai al populației și în asigurarea premiselor de dezvoltare economică la nivel local. Aceste prevederi au fost cerute în mod expres de către autoritățile locale pentru a se crea baza legală a utilizării fondurilor publice în acest scop.  În ceea ce privește asigurarea suportabilității costurilor legate de încălzirea populației, noile prevederi sunt necesare pentru protecția consumatorilor, cu referire expresă la sprijinirea clienților vulnerabili.  Referitor la asigurarea viabilității economice a producătorilor de energie electrică pe bază de cărbune, având în vedere importanța acestora în sectorul producerii de energie electrică și, totodată, și ponderea acestora (inclusiv a ramurilor industriale care depind de ei) în economia anumitor județe inclusiv situația socială deosebită din zonele în care își desfășoară activitatea, este necesară implementarea cu celeritate a unor prevederi care să le asigure viabilitatea economică. Totodată, trebuie avută în vedere că un eventual colaps financiar/economic al acestor producători poate conduce la periclitarea funcționării Sistemului Energetic Național.  3. În domeniul fondurilor de pensii administrate privat  Potrivit prevederilor art.60 alin.(1) din Legea nr.441/2004 privind fondurile de pensii administrate privat, republicată, cu modificările și completările ulterioare, capitalul social minim necesar pentru un fond de pensii a fost stabilit diferențiat în funcție de valoarea contribuțiilor, astfel:   1. 5% din valoarea contribuțiilor, dacă aceasta este sub 100 milioane euro; 2. 7% din valoarea contribuțiilor, dacă aceasta este între 100 milioane euro și 500 milioane euro; 3. 10% din valoarea contribuțiilor, dacă aceasta este peste 500 milioane euro;   Întrucât aplicarea dispozițiilor art.60 alin.(1) duce la o creștere a capitalului social pentru administratorii de fonduri de pensii, care potrivit acestora este de 11 ori mai mare decât capitalul social existent, ceea ce ar putea crea un impact negativ semnificativ asupra stabilității financiare a acestora, se propune suspendarea prevederilor referitoare la noile cote minime pe o perioadă limitată de timp.    4. Referitor la indicele de referință ROBOR, stabilit pentru creditele cu dobândă variabilă acordate în lei potrivit prevederilor Ordonanței de urgență a Guvernului nr. 50/2010 și respectiv Ordonanței de urgență a Guvernului nr. 52/2016  În prezent, potrivit prevederilor art. 37 din Ordonanța de urgență a Guvernului nr. 50/2010 și respectiv al prevederilor art. 38 alin. (1) din Ordonanța de urgență a Guvernului nr. 52/2016, dobânda pentru creditele bancare cu dobândă variabilă acordate în lei este compusă din indicele de referinţă ROBOR la o anumită perioadă, la care creditorul adaugă o anumită marjă fixă pe toată perioada derulării contractului de credit.  5. Prin Ordonanța de urgență a Guvernului nr. 114/2018 s-a introdus la art. 143 din Ordonanța de urgență a Guvernului nr. 111/2011 alin. (6), care a reglementat posibilitatea aplicării de penalități pe zi de întârziere pentru utilizarea de frecvențe radio fără licență. Se impune introducerea unor clarificări suplimentare cu privire la această recent introdusă prevedere din perspectiva frecvențelor radio pentru care se pot aplica penalități în caz de utilizare fără licență, respectiv cu privire la referința pe baza căreia să se stabilească cuantumul penalității aplicate.  Legea nr. 159/2016 a fost completată de Ordonanța de urgență a Guvernului nr. 114/2018 cu noi prevederi care sancționează efectuarea de lucrări de acces pe proprietăți de către furnizorii de rețele de comunicații electronice în absența obținerii autorizației de construire. Din rațiuni practice, care țin de crearea unui cadru normativ adecvat de facilitare a obținerii autorizațiilor de construire pentru rețelele de comunicații electronice și infrastructurile fizice suport ale acestora, se impune suspendarea, până la data de 1 septembrie 2019, a aplicării acestor prevederi. | | | | | | | | |
| 2. Schimbări preconizate | |  | | --- | | **1. Referitor la Infiintarea Fondului de Dezvoltare si Investitii :**  **Alineatul 2 al articolului 1 se modifică şi va avea următorul cuprins:**  "**(2)** Fondul se utilizează pentru finanţarea proiectelor de **dezvoltare, care cuprind investiţii sau lucrări de întreţinere şi reparaţii curente,** ale unităţilor/subdiviziunilor administrativ-teritoriale, **precum şi ale asociaţilor de dezvoltare intercomunitară,** în domenii prioritare, după cum urmează:     1. Domeniul prioritar principal:     a) sănătate, respectiv dispensar medical rural, centru medical de permanenţă, spitale judeţene, municipale şi orăşeneşti;     b) educaţie, respectiv şcoli, grădiniţe, creşe, campusuri şcolare;     c) apă şi canalizare, inclusiv tratarea şi epurarea apelor uzate;     d) reţea de energie electrică şi reţea de gaze, inclusiv extinderea acestora;     e) **infrastructura de transport,** respectiv drumuri comunale şi locale, judeţene, străzi, zone pietonale, poduri, pasaje;     f) salubrizare;  **g) reţea de iluminat public.**     2. Domeniul prioritar secundar:     a) cultură, respectiv cămin cultural;     b) culte, respectiv reabilitare lăcaş de cult;     c) sport, respectiv construcţie/modernizare baze sportive pentru sport de masă şi performanţă;     d) locuinţe, respectiv locuinţe sociale, locuinţe pentru tineri, locuinţe de serviciu pentru specialişti, reabilitarea clădirilor cu risc seismic;  **e) sedii admnistrative ale instituţiilor publice din mediul rural.** | | **Alineatul 4 al articolului 1 se modifică şi va avea următorul cuprins:**  **"**(4)Finanţarea proiectelor de dezvoltare se asigură sub formă de granturi, acordate din Fond." | | **Alineatul 1 al articolului 3 se modifică şi va avea următorul cuprins:**  **"1)** Fondul poate angaja sume pentru finanţarea proiectelor de **dezvoltare** ale beneficiarilor prevăzuţi la art. 1 alin (2) **şi pentru finanţarea proiectelor de investiţii ale beneficiarilor prevăzuţi la art. 1 alin (3),** în limita plafoanelor de trageri, prevăzute la art. 1 alin. (5), disponibile la data solicitării finanţării." | | **Alineatul 2 al articolului 3 se modifică şi va avea următorul cuprins:**  **(2)** Unităţile/Subdiviziunile administrativ-teritoriale, **precum şi asociaţiile de dezvoltare intercomunitară** pot solicita finanţare din Fond pentru obiectivele de **dezvoltare** ce se încadrează în domeniile prevăzute la art. 1 alin (2), în următoarele condiţii:  **a)** să deţină autorizaţia de construire **sau devizele de lucrări şi memoriile tehnice, după caz, necesare** demarării execuţiei **lucrărilor;**  **b)** beneficiarii pot să deţină concomitent cel mult două proiecte finanţate din Fond, iar solicitarea de finanţare pentru un proiect se face numai în ordinea domeniilor prevăzute la art. 1 alin. (2);  **c)** să solicite finanţare pentru un proiect din domeniul prioritar secundar numai după finalizarea integrală a proiectelor din domeniul prioritar principal;  **d)** suma solicitată la finanţare să nu fie mai mare decât diferenţa dintre valoarea proiectului şi excedentul bugetului local neutilizat la data solicitării finanţării. În înţelesul prezentei ordonanţe de urgenţă, la stabilirea excedentului bugetului local nu se iau în calcul sumele a căror destinaţie a fost stabilită prin acte normative sau prin acorduri/contracte de finanţare;  **e)** pentru sumele solicitate a fi acordate din Fond să nu existe o altă cerere de finanţare din fonduri externe nerambursabile aprobată sau în curs de analiză;  **f)** să nu existe finanţare dublă concomitentă pentru aceleaşi lucrări aferente proiectelor de **dezvoltare** solicitate a fi finanţate din Fond, provenite inclusiv din contracte de împrumut semnate cu instituţii de credit sau instituţii financiare interne sau internaţionale. | | **Articolul 4 se modifică şi va avea următorul cuprins:**  **"Art. 4. -** Categoriile de investiţii eligibile a fi finanţate din Fond sunt investiţiile noi şi extinderea/finalizarea investiţiilor existente, constând în construcţii, modernizări şi dotări, **precum şi lucrări de întreţinere şi reparaţii curente pentru unităţile/subdiviziunile admnistrativ-teritoriale şi asociaţii de dezvoltare intercomunitară."** | | **Alineatul 1 al articolului 7 se modifică şi va avea următorul cuprins:**  **"(1)** Unităţile/Subdiviziunile administrativ-teritoriale, **precum şi asociaţiile de dezvoltare intercomunitară** au obligaţia de a restitui anual, pe o perioadă fixă de 20 de ani, o sumă reprezentând contribuţia proprie la proiect, calculată ca diferenţă între nivelul maxim al datoriei publice locale, calculat potrivit prevederilor art. 63 alin. (4) din Legea nr. 273/2006 privind finanţele publice locale, cu modificările şi completările ulterioare, şi serviciul datoriei publice locale anuale, dar nu mai mult decât valoarea finanţată. Sumele rambursate de beneficiari aferente fiecărui an se virează la bugetul de stat până la finele primului trimestru al anului următor. Calculul sumei datorate se efectuează de către beneficiar şi se verifică de către structuri din cadrul Agenţiei Naţionale de Administrare Fiscală sau Ministerului Finanţelor Publice, desemnate prin ordin al ministrului finanţelor publice." |   **2. Referitor la taxa pe active financiare**  Prin prezentul proiect se propune ajustarea mecanismului existent în Ordonanța de urgență a Guvernului nr. 114/2018, în sensul restrângerii bazei de impozitare, stabilirii unor cote diferențiate de impozitare, în funcție de cota de piaţă deținută de instituția bancară, dar și instituirea unor mecanisme de reducere a taxei pe active, în funcție de modul în care instituțiile bancare contribuie la îndeplinirea obiectivelor privind:  (i) creşterea soldului creditelor acordate sectorului neguvernamental (societăților nefinanciare și gospodăriilor populației) și  (ii) reducerea marjelor de dobândă.  Instituțiile bancare care, prin activitatea desfășurată, vor acționa în sensul atingerii obiectivelor menționate vor beneficia de reduceri, parțiale sau totale, la plata taxei.  Taxa pe active se va determina anual de către fiecare instituție bancară, prin aplicarea cotelor de impozitare asupra **bazei impozabile reprezentată de activele financiare, din care se exclud următoarele:**  a) numerarul;  b) solduri de numerar la bănci centrale la valoare netă, din care se exclud expunerile neperformante;  c) expuneri neperformante la valoare netă;  d) titluri de datorie emise de administrații publice la valoare netă, din care se exclud expunerile neperformante;  e) credite și avansuri acordate administrațiilor publice la valoare netă, din care se exclud expunerile neperformante;  f) credite acordate de instituțiile de credit sectorului neguvernamental purtătoare de garanții primite din partea administrației publice centrale la valoare netă, din care se exclud expunerile neperformante;  g) credite acordate instituțiilor de credit, creanțe atașate și sume de amortizat, la valoare netă, din care se exclud expunerile neperformante ; depozite la instituții de credit, creanțe atașate și sume de amortizat, la valoare netă, din care se exclud expunerile neperformante; conturi de corespondent la instituții de credit (nostro) și creanțe atașate, la valoare netă, din care se exclud expunerile neperformante; operațiuni reverse repo și titluri luate cu împrumut, creanțe atașate și sume de amortizat, la valoare netă, din care se exclud expunerile neperformante.  Referitor la menționarea expresă a expunerilor neperformante la art. 87 alin.(1) lit.c), precizăm că aceasta a fost efectuată pentru claritate, în sensul că în această categorie de active financiare sunt cuprinse expunerile aferente tuturor activelor financiare care se scad din baza impozabilă.  O potențială creștere a expunerilor băncilor față de administrația publică (titluri de natura datoriei emise de administrația centrală și locală, creditele acordate administrației publice centrale și locale), prin eliminarea din baza de impozitare a acestor active financiare este limitată la nivelul deficitului bugetului general consolidat care, potrivit angajamentelor României față Uniunea Europeană, se situează în limita de 3% din PIB. Prin comparație, în celelalte state din regiune care au introdus taxa pe active financiare, respectiv Polonia și Ungaria, titlurile de stat sunt eliminate din baza de calcul a acestei taxe.  **Cotele de impozitare** sunt diferențiate în funcție de cota de piaţă deținută de instituția bancară, astfel:  - 0,4% pe an pentru instituţia bancara care deţine o cota de piaţă mai mare sau egala cu 1%;  - 0,2% pe an pentru instituţia bancara care deţine o cota de piaţă mai mică de 1%.  Cota de piață reprezintă raportul dintre valoarea totală a activelor instituției bancare și valoarea totală a activelor agregate pentru sistemul bancar, inclusiv sucursale.  **Mecanismul de ajustare** a taxei de plată are la bază două criterii țintă, fiecare cu importanță egală, în funcție de care taxa poate fi diminuată (cu până la 50%), și anume:  a.1 Evoluția soldului de credite acordate sectorului real (societăți nefinanciare și populație) faţă de data de referinţă. Pentru anul 2019 creșterea țintă a soldului acestor credite se stabilește la +8 la sută față de anul 2018, nivel considerat sustenabil fără un caracter excesiv, comparabil cu cel înregistrat în cursul anului 2018.  O creștere a soldului de credite în anul în curs va conduce la obligații diminuate de plată cu până la 50% din valoarea taxei inițiale. Raportul dintre creșterea consemnată efectiv la nivelul soldului de credite și creșterea țintă va determina procentul de diminuare a obligațiilor de plată a taxei conform criteriului bazat pe creșterea soldului de credite acordate sectorului real.  De exemplu, în situația în care o instituție bancară înregistrează o creștere anuală a soldului de credite de 4% față de momentul de referință 31 decembrie 2018, la o țintă fixată de creștere a soldului creditelor de 8%, taxa datorată va fi diminuată cu 25% = (4%/8%)\*50% (importanţa criteriului).  Taxa se diminuează cu 50%, în situaţia în care este atinsă sau depăşită ţinta de creştere a soldului de credite.  La determinarea indicatorului “cresterea soldului creditelor” acordate, creditele performante cumpărate de o instituție bancară se vor lua în considerare începând cu anul următor. În situația în care aceleași credite performante sunt vândute și cumpărate în cursul aceluiași an, respectivele credite nu se iau în considerare la determinarea acestui indicator.  a.2 Evoluția marjelor de dobândă față de data de referință  În cazul acestui criteriu, sunt considerate marjele ce sunt determinate ca diferențe între rata medie ponderată a dobânzii la creditele denominate în lei acordate societăților nefinanciare și populației, aflate în sold la sfârșitul perioadei de referinţă (31 decembrie 2018, respectiv 30 iunie 2019, 31 dec 2019), și rata medie ponderată a dobânzii aferente depozitelor denominate în lei atrase de la societăți nefinanciare și populație la aceste date de referință. Această marja de dobândă se calculează la nivelul semestrului, respectiv al anului pentru care se datorează taxa pe active și al anului precedent și se exprimă în puncte procentuale.  Indicatorii ţintă de creştere a creditării şi de diminuare a marjei de dobândă, precum și marja de referință a dobânzii se stabilesc anual, prin hotărâre a Guvernului, la propunerea Ministerului Finanțelor Publice, cu recomandarea Comitetului Național pentru Supravegherea Macroprudențială, luând în considerare evoluțiile la nivel macroeconomic și indicatorii de stabilitate prognozați.  Pentru anul 2019, ținta de scadere a marjei de dobândă se stabilește la -8%, avându-se în vedere că pentru realizarea unei diminuări a marjei de dobândă initiale de 7% până la nivelul de referință de 4% este necesară o perioadă de 5-7 ani. De asemenea, instituțiile bancare care înregistrează o marjă a ratei dobânzii mai mică decât un nivel de referință de 4% nu datorează taxa aferentă criteriului marjei de dobândă.  În funcție de criteriul marjei ratei de dobândă, se aplică următorul mecanism de reducere a taxei:  - cu 50%, în cazul in care marja de dobândă, calculată la nivelul semestrului/anului pentru care se datorează, se situează sub nivelul marjei de referință a dobânzii, sau în cazul în care diminuarea marjei de dobândă este egală sau mai mare decât ținta de diminuare a marjei de dobândă;  - cu până la 50%, în cazul în care diminuarea marjei de dobândă este mai mică decât ținta de diminuare a marjei de dobândă, situație în care procentul de reducere a taxei pe active se calculează proporțional conform următoarei formule:  R2 = [(diminuarea marjei de dobândă / ținta de diminuare a marjei de dobândă) \* 50%]  De exemplu, în cazul unei instituții bancare care are o marjă inițială de 7% la data de referință 31 decembrie 2018 și o marjă de 6,0 puncte procentuale la data de calcul, taxa datorată va fi diminuată cu  6,25%=[[(6%-7%)/8%]]\*50% (importanţa criteriului).  Taxa se diminuează cu 50% în situaţia în care este atinsă sau depăşită ţinta de scădere a marjei de dobândă.  Taxa la nivelul primului semestru nu se datorează și nu se declară în următoarele situații:  a) dacă a îndeplinit 100% ținta de creștere a creditării, sau  b) dacă a îndeplinit 100% ținta de diminuare a marjei de dobândă, sau  c) dacă nivelul procentual agregat al creșterii creditării și al diminuării marjei de dobândă este cel puțin 100%.  De exemplu, în cazul unei instituții bancare care:  - realizează o creștere a creditării cel puțin la nivelul țintei semestriale (pentru anul 2019 ținta de 8%/2)  - realizează o diminuare a marjei de dobândă cel puțin la nivelul țintei semestriale (pentru anul 2019 de -8%/2)  - realizează cumulativ creșterea creditării și diminuarea marjei de dobândă de cel puțin 100% (la nivelul anului 2019 o creștere a creditării de 70% și reducere a marjei de dobândă de 40%).  **Taxa semestrială/anuală care va fi plătită efectiv** de către instituțiile bancare va fi reprezentată de produsul dintre baza de impozitare și cota de taxare, iar suma rezultată se reduce conform celor două criterii de ajustare.  Valoarea finală de plată a taxei poate varia între zero și valoarea taxei inițiale.  Termenul de plata a taxei pe active calculată la nivelul primului semestru este 25 august inclusiv, a anului pentru care se datorează taxa, iar regularizarea acesteia la nivelul anului se realizează până la data de 25 august inclusiv, a anului următor celui pentru care se datorează taxa pe active  Taxa pe active nu se datorează:   1. În cazul în care instituțiile bancare înregistrează pierdere contabilă la sfârșitul semestrului, respectiv la sfârșitul anului pentru care se datorează taxa; 2. De către instituțiile bancare pentru care Banca Națională a României, în exercitarea atribuțiilor care îi revin, în calitate de autoritate de supraveghere, a impus limitarea activității de creditare, pentru perioada în care operează această măsură.   **3**. **În domeniul energiei se propun următoarele modificări**  Articolul 61 din Ordonanța de urgență a Guvernului nr. 114/2018 care aduce modificari Legii energiei electrice și a gazelor naturale nr, 123/2012, se modifică dupa cum urmează:   * La articolul 22, alineatul (1^1), se modifica si va avea următorul cuprins:   "(1^1) Pentru perioada 1 martie 2019 - 28 februarie 2022, pentru clienţii casnici furnizarea de energie electrică se realizează în condiţii reglementate de către ANRE."   * La articolul 76, alineatul (4) se modifică și va avea următorul cuprins:   „ (4) Prețurile de vânzare a energiei electrice livrată de producători furnizorilor de ultimă instanță conform prevederilor art. 28 lit. b1) se stabilesc pe baza metodologiilor aprobate de ANRE.”   * La art. 79 se introduc două noi alineate, alin. (6) si (7) cu urmatorul cuprins :   (6) Pentru calculul tarifelor de transport si distributie a energiei electrice, in perioada de reglementare 2019-2024, rata de rentabilitate a capitalului investit, reprezentand costul mediu al capitalului investit, exprimat in termeni reali, inainte de impozitare este de 6,9 % .  (7) In termen de 60 zile de la intrarea in vigoare a acestei legi, ANRE va realiza modificarea reglementarilor incidente pentru punerea in aplicare a prevederilor de la alin(6).  - La articolul 104, după alineatul 6 se introduce un alineat nou, alin. (61) cu următorul cuprins:  (61) Concedentul/concesionarul, în vederea înființării sistemului de distribuție a gazelor naturale are obligația obținerii în prealabil, a autorizațiilor specifice prevăzute de legislația în vigoare  La articolul 104, alineatul 7 se modifică și va avea următorul cuprins:  „(7) După adjudecarea concesiunii, în vederea desfăşurării activității, concesionarul solicită licenţele specifice prevăzute de legislaţia în vigoare. Acesta are obligaţia să asigure şi furnizarea gazelor naturale în regim reglementat la clienţii casnici care nu şi-au exercitat dreptul de eligibilitate până la data eliminării preţurilor reglementate, scop pentru care are obligaţia să deţină şi licenţa pentru activitatea de furnizare de gaze naturale; pentru operatorul economic care, potrivit prevederilor legale, are obligaţia de a realiza separarea legală a activităţilor de distribuţie şi furnizare, operatorul economic afiliat acestuia deţine licenţa pentru activitatea de furnizare de gaze naturale şi are obligaţia să asigure furnizarea gazelor naturale în regim reglementat la clienţii casnici care nu şi-au exercitat dreptul de eligibilitate până la data eliminării preţurilor reglementate.”  Articolul 105 se modifică și va avea următorul cuprins:  Asigurarea urmăririi executării lucrărilor „Concedentul/concesionarul serviciului public de distribuţie a gazelor naturale trebuie să asigure urmărirea executării lucrărilor prevăzute în autorizația de înființare/contractul de concesiune, prin personal propriu sau prin personal contractual, autorizat conform reglementărilor ANRE,.”  La articolul 124, alineatul (11) se modifică și va avea următorul cuprins:  „(11) În perioada 1 aprilie 2019-28 februarie 2022, producătorii, inclusiv filialele acestora și/sau afiliații aparținând aceluiași grup de interes economic care desfășoară atât activități de extracție, cât și activități de vânzare a gazelor naturale extrase de pe teritoriul României au obligația să vândă cu prețul de 68 lei/MWh cantitățile de gaze naturale rezultate din activitatea de producție internă curentă către furnizori și clienți finali eligibili. În această perioadă, producătorul are obligația să vândă cu prioritate către furnizori, în condiții reglementate de ANRE, pentru asigurarea întregului necesar de consum al clienților casnici şi al producătorilor de energie termică, numai pentru cantitatea de gaze naturale utilizată la producerea de energie termică în centralele de cogenerare şi în centralele termice destinată consumului populaţiei, din producția curentă și/sau din depozitele de înmagazinare.  La art. 178 se introduc două noi alienate, alin. (8) si (9):  8) Pentru calculul tarifelor de transport si distributie a gazelor naturale, in perioada de reglementare 2019-2024, rata de rentabilitate a a capitalului investit, reprezentand costul mediu al capitalului investit, exprimat in termeni reali, inainte de impozitare este de 6, 9 % .  (9) In termen de 60 zile de la intrarea in vigoare a acestei legi, ANRE va realiza modificarea reglementarilor incidente pentru punerea in aplicare a prevederilor de la alin(8).  La articolul 179 alineatul (2), litera b) se modifică şi va avea următorul cuprins:  „b) furnizarea gazelor naturale la preţ reglementat şi în baza contractelor-cadru până la 30 iunie 2022 pentru clienţii casnici;”  La articolul 181, alineatul (9), se modifică și va avea următorul cuprins:  „(9) Prin derogare de la prevederile alin. (1)-(8), pentru perioada 01.04.2019-28.02.2022, în conformitate cu reglementările proprii, ANRE va stabili o structură specifică de amestec import/intern pentru cantitatea de gaze naturale destinată asigurării consumului clienților finali noncasnici, cu excepția producătorilor de energie termică, numai pentru cantitatea de gaze naturale utilizată la producerea de energie termică în centralele de cogenerare şi în centralele termice destinată consumului populaţiei.”  Articolul 78 din Ordonanța de urgență a Guvernului nr. 114/2018, care aduce modificări ale OUG 33/2007 privind organizarea și funcținarea ANRE, se modifică dupa cum urmează:  La articolul 2, alineatul (3) se modifică și va avea următorul cuprins:  „(3) Nivelul tarifelor și contribuțiilor prevăzute la alin. (2) se stabilește anual prin Ordin al președintelui ANRE, cu excepția contribuției anuale percepute de la titularii de licențe în domeniul energiei electrice și al gazelor naturale, și se publică în Monitorul Oficial al României, Partea I.  La articolul 2, alineatul (3^1) se modifica si va avea următorul cuprins:  (3^1) Contribuția anuală percepută de la titularii de licențe în domeniul energiei electrice și al gazelor naturale este egală cu 2% din cifra de afaceri anuală realizată de aceștia din activitățile ce fac obiectul licențelor acordate de ANRE. Cifra de afaceri ce se constituie ca bază de calcul pentru perceperea contribuției anuale este definită și calculată conform reglementărilor ANRE aprobate prin ordin al președintelui ANRE cu avizul Comisiei Naționale de Strategie și Prognoză.  La art. 2 se introduce un nou alineat , dupa al. 3^1 , alin. (3^2) cu urmatorul cuprins:  (3^2) Prin derogare de la prevederile alin. (3) și (3^1), contribuția anuală percepută de la titularii licentelor de exploatare comerciala a capacitatilor de producere a energiei electrice pe baza de carbune precum si a celor de producere a energiei electrice si termice in cogenerare, se stabilește anual prin Ordinul președintelui ANRE prevăzut la alin. (3).”  **4. Referitor la fondurile de pensii administrate privat**  În domeniul fondurilor de pensii administrate privat, se propune suspendarea pe perioadă determinată de timp, respectiv până la data de 31 mai 2019, a obligației de a constitui capital minim social la valorile de:  a) 5% din valoarea contribuţiilor, dacă aceasta este sub 100 milioane euro;  b) 7% din valoarea contribuţiilor, dacă aceasta este între 100 milioane euro şi 500 milioane euro;  c) 10% din valoarea contribuţiilor, dacă aceasta este peste 500 milioane euro;  Pe perioada suspendării se revine la capitalul social minim obligatoriu prevăzut pentru un administrator de fond privat de pensii de minim 4 milioane de euro, constituit în echivalent lei.  Cotele de capital minim obligatoriu necesar a fi constiuite începând cu data de 1 iunie 2019 se varsă până la data de 31 decembrie 2019.    **5. Referitor la indicele de referință ROBOR, stabilit pentru creditele cu dobândă variabilă acordate în lei potrivit prevederilor Ordonanței de urgență a Guvernului nr. 50/2010 și respectiv Ordonanței de urgență a Guvernului nr. 52/2016**  Se propune înlocuirea indicelui de referință ROBOR din contractele de credit denominate în lei cu rata variabilă de dobândă cu un indicator calculat exclusiv pe baza tranzacțiilor interbancare. Această propunere de indicator are în vedere rata de dobândă calculată ca medie ponderată a ratelor de dobândă cu volumele tranzacțiilor de pe piața interbancară și care se publică, pentru fiecare zi lucrătoare, pe site-ul BNR. Indicatorul propus va fi calculat la finalul fiecărui trimestru ca media aritmetică a ratelor de dobândă zilnice astfel determinate pentru trimestrul anterior, urmând a se aplica pentru trimestrul următor datelor calculate.  Acest mecanism este relativ similar cu cel existent dar are un grad de transparență mai ridicat, întrucât se calculează pe baza tranzacțiilor zilnice.  Noul indice de referință se aplică excluisv creditelor nou acordate consumatorilor, precum și refinanțării creditelor în derulare acordate acestora, care îndeplinesc condițiile de bonitate stabilite în conformitate cu practicile curente ale instituțiilor de credit.  Pentru securitatea raporturilor juridice, precum și pentru evitarea dificultăților de aplicare a noilor prevederi, acestea se vor aplica pentru creditele acordate începând cu data de 2 mai 2019.  6. La art. 143 alin. (6) din Ordonanța de urgență a Guvernului nr. 111/2011 s-au realizat modificări pentru a clarifica faptul că penalitățile pentru utilizarea de frecvențe radio fără licență se aplică numai frecvențelor radio de la art. 28 alin. (1) din același act normativ și numai prin raportare la cifra de afaceri a persoanei care săvârșește o astfel de faptă.  Aplicarea noului regim de sancționare instituit prin modificările aduse Legii nr. 159/2016 de către Ordonanța de urgență a Guvernului nr. 114/2018 se propune a fi suspendată până la data de 1 septembrie 2019. Este necesară această scurtă perioadă de suspendare pentru ca autoritățile publice responsabile să poată realiza demersurile necesare pentru optimizarea procesului de obținere a autorizațiilor de construire de către furnizorii de servicii de comunicații electronice. | | | | | | | | |
| 3. Alte informaţii | Nu este cazul. | | | | | | | | |
| ***Secţiunea a 3-a***  ***Impactul socioeconomic al proiectului de act normativ*** | | | | | | | | | |
| 1. Impactul macroeconomic | | |  | | | | | | |
| 11. Impactul asupra mediului concurenţial şi domeniului ajutoarelor de stat | | |  | | | | | | |
| 2. Impactul asupra mediului de afaceri | | |  | | | | | | |
| 21. Impactul asupra sarcinilor administrative | | |  | | | | | | |
| 22. Impactul asupra întreprinderilor mici și mijlocii | | |  | | | | | | |
| 3. Impactul social | | | Proiectul de act normativ nu se referă la acest subiect. | | | | | | |
| 4. Impactul asupra mediului | | | Proiectul de act normativ nu se referă la acest subiect. | | | | | | |
| 5. Alte informaţii | | | Proiectul de act normativ nu se referă la acest subiect. | | | | | | |
| ***Secţiunea a 4-a***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)*** | | | | | | | | | |
| * mii lei – | | | | | | | | | |
| Indicatori | | Anul curent | | | Următorii 4 ani | | | | Media pe 5 ani |
| 1 | | 2 | | | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | |  | | |  |  |  |  |  |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii | |  | | |  |  |  |  |  |
| 3. Impact financiar, plus/minus, din care:  a) buget de stat  b) bugete locale | |  | | |  |  |  |  |  |
| 4. Propuneri pentru acoperirea creşterii cheltuielilor bugetare | |  | | |  |  |  |  |  |
| 5. Propuneri pentru a compensa reducerea veniturilor bugetare | |  | | |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | |  | | | | | | | |
| 7. Alte informaţii | |  | | | | | | | |
| ***Secţiunea a 5-a***  ***Efectele proiectului de act normativ asupra legislaţiei în vigoare*** | | | | | | | | | |
| 1. Măsuri normative necesare pentru aplicarea prevederilor proiectului de act normativ :  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ  b) acte normative ce urmează a fi elaborate în vederea implementării noilor dispoziţii. | | | |  | | | | | |
| 11. Compatibilitatea proiectului de act normativ cu legislaţia în domeniul achiziţiilor publice:  a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;  b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | | | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | | | Proiectul de act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | | | | Proiectul de act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | | | | Proiectul de act normativ nu se referă la acest subiect. | | | | | |
| 6. Alte informaţii | | | | - | | | | | |
| ***Secţiunea a 6-a***  ***Consultările efectuate în vederea elaborării actului normativ*** | | | | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | | |  | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | | | | Proiectul de act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedurile de consultare a structurilor asociative ale autorităţilor administraţiei publice locale la elaborarea proiectelor de acte normative | | | | Proiectul de act normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | | | Proiectul de act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | | Proiectul de act normativ se avizează de către Consiliul Legislativ și Consiliul Economic și Social, precum Consiliul Concurenței. | | | | | |
| 6. Alte informaţii | | | | Proiectul de act normativ nu se referă la acest subiect. | | | | | |
| ***Secţiunea a 7-a***  ***Activităţi de informare publică privind elaborarea şi implementarea proiectului de act normativ*** | | | | | | | | | |
| 1. Informarea societăţii civile cu privire la necesitatea elaborării actului normativ | | | | Proiectul de act normativ a fost publicat pe website-ul Ministerului Finanțelor Publice în data de 26 martie 2019.  Au fost respectate prevederile legale privind consultarea publică pe pagina de internet a instituției inițiatoare. | | | | | |
| 2. Informarea societăţii civile cu privire la eventualul impact asupra mediului, în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | | Proiectul de act normativ nu se referă la acest subiect. | | | | | |
| 3. Alte informaţii | | | | Proiectul de act normativ nu se referă la acest subiect. | | | | | |
| ***Secţiunea a 8-a***  ***Măsuri de implementare*** | | | | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi/sau locale - înfiinţarea unor noi organisme sau extinderea competențelor instituţiilor existente | | | | Proiectul de act normativ nu se referă la acest subiect. | | | | | |
| 2. Alte informaţii | | | | Proiectul de act normativ nu se referă la acest subiect. | | | | | |

Față de cele prezentate, a fost promovată prezenta Ordonanță de urgenţă a Guvernului pentru modificarea și completarea unor acte normative.

**Ministrul finanțelor publice, Ministrul energiei,**

**Eugen Orlando TEODOROVICI Anton ANTON**

**Ministrul economiei, Ministrul muncii și justiției sociale,**

**Nicolae BĂDĂLĂU Marius Constantin BUDĂI**

**Președinte Autoritatea națională Președinte Comisia națională de**

**pentru protecția consumatorului, strategie și prognoză,**

**Marius PÎRVU Ion GHIZDEANU**

**Ministrul comunicaţiilor și societatii informationale**

**Alexandru PETRESCU**

**AVIZAT FAVORABIL**

**Ministrul Justiției, Președinte Autoritatea națională de reglementare în domeniul energiei,**

**Tudorel TOADER Dumitru Chiriță**

**Președinte Autoritatea de Ministrul afacerilor externe,**

**supraveghere financiară,**

**Leonardo BADEA Teodor MELEȘCANU**